stanford-oval/wikipedia huggingface dataset:
The Joshua Tree
עטיפה ושם

סטיב אבריל עיצב את עטיפת האלבום. U2 ביקשו ממנו להציג את הדימוי המדברי בעטיפת האלבום. החליטה בשלב מוקדם של התהליך היצירתי להצטלם בארצות הברית, בניגוד לכל האלבומים הקודמים שלהם, אשר הצילומים בהם נעשו באירלנד. הם ביקשו מהצלם אנטון קורביין לחפש אתרי צילום בארצות הברית אשר ילכדו את הרעיונות שלהם. שבוע לפני הצילומים הוא נסע לארצות הברית כדי להרכיב רשימה של אתרים.
לאורך כמה ימים בדצמבר 1986, U2 נסעה עם קורביין ואבריל באוטובוס ברחבי מדבר מוהאבי עבור הצילומים. הלהקה התאכסנה במלונות באזור וצילמה במדבר, תחילה ברינו, נבדה, מלון הרמוני בטוונטי ניין פאלמס, נקודת זבריצקי, צומת עמק המוות ומקומות אחרים בעמק המוות. קורביין סיפר שהרעיון של הצילומים היה להציב זה לצד זה את "האדם והסביבה, האירים באמריקה".
בערב של יום הצילומים הראשון, קורביין סיפר לחברי הלהקה על עצי היהושע והוא הציע להם להשתמש בתמונה שלהם על העטיפה. בונו שמח לגלות על המשמעות הדתית של שם העץ. על פי הדת המורמונית, מתיישבים קראו לעץ על שמו של יהושע בן נון, מכיוון שענפי העץ הזכירו להם את יהושע שהרים את ידיו בתפילה. למחרת, בונו הכריז שהאלבום יקרא "The Joshua Tree". באותו הבוקר, בעודם נוסעים על כביש 190 ליד העיר דרווין, הם הבחינו בעץ יהושע בודד במדבר. לרוב עצי יהושע לא עומדים לבד, אלא בקבוצה. בונו סיפר שהיה קפוא ושחברי הלהקה היו צריכים להוריד את המעילים שלהם בשביל הצילומים ולכן הם נראים כל כך קודרים בתמונות. ב-1991, רולינג סטון דירג את "The Joshua Tree" במקום ה-97 במצעד "100 עטיפות האלבומים הטובות ביותר בכל הזמנים".
העץ בתמונה נפל בסביבות שנת 2000, אך האתר נשאר אתר תיירות פופולרי למעריצי U2. אדם אחד הציב לוחית באתר עליה כתוב "Have you found what you're looking for?" (האם מצאת את מה שאתה מחפש?), בגלל השיר "I Still Haven't Found What I'm Looking For" שמופיע באלבום.
קבלה

| סקירת ציון> ציוני ביקורות.מקור | סקירת ציון> ציוני ביקורות.ציון |
| --- | --- |
AllMusic: 
שיקגו סאן-טיימס: 
אנטרטיינמנט ויקלי: A
Houston Chronicle: 
לוס אנג'לס טיימס: 
הניו זילנד הראלד: 
Orlando Sentinel: 
Q: 
רולינג סטון: 
מדריך האלבומים של רולינג סטון: 
וילג' ווייס: B
האלבום יצא ב-9 במרץ 1987. הוא הגיע לפלטינה תוך 48 שעות מיציאתו, מה שהפך אותו לאלבום שנמכר הכי מהר בהיסטוריה של המצעד הבריטי. ב-21 במרץ 1987, האלבום נכנס למצעד האלבומים הבריטי במקום הראשון ונשאר שם במשך שבועיים. בסך הכל האלבום היה במצעד הבריטי במשך 201 שבועות והפך לאחד מ-50 מהאלבומים ששהו הכי הרבה זמן במצעד.
ב-4 באפריל 1987, האלבום נכנס למצעד האמריקאי במקום השביעי. בתוך שלושה שבועות הוא הגיע למקום הראשון והפך לאלבום הראשון של U2 שעמד בראש המצעד. הוא נשאר במקום הראשון במשך תשעה שבועות רצופים ובסך הכל היה במצעד במשך 119 שבועות, 35 מהם בעשירייה הראשונה. כל האלבומים הקודמים של הלהקה נכנסו מחדש למצעד ב-1987.
האלבום הגיע למקום הראשון ביותר מ-20 מדינות. הוא היה האלבום הראשון שמכר יותר ממיליון עותקים על גבי דיסק בארצות הברית. לאחר היציאה המחודשת של האלבום לכבוד 30 שנה ליציאתו המקורית, האלבום נכנס מחדש למצעד האמריקאי והגיע למקום ה-16.
"With or Without You" יצא כסינגל הראשון מהאלבום. הוא הגיע למקום הראשון במצעד הבילבורד הוט 100, והפך לסינגל הראשון של U2 שהגיע למקום הראשון בארצות הברית. "I Still Haven't Found What I'm Looking For" היה הסינגל השני שיצא מהאלבום והגיע למקום הראשון במצעד הבילבורד הוט 100. "Where the Streets Have No Name" היה הסינגל השלישי שיצא מהאלבום והגיע למקום הרביעי במצעד הבריטי ולמקום ה-13 במצעד האמריקאי. "In God's Country" יצא כסינגל בצפון אמריקה בלבד והגיע למקום ה-44. "One Tree Hill" יצא כסינגל בניו זילנד ובאוסטרליה בלבד והגיע למקום הראשון במצעד הניו זילנדי.
בסקר הקוראים של הרולינג סטון, U2 זכו בקטגוריות אלבום השנה, אמן השנה, להקת השנה, הסינגל הטוב של השנה ל-"With or Without You" וזמר השנה לבונו. האלבום הגיע למקום הרביעי בסקר המבקרים של הווילג' וויס, Pazz & Jop, ב-1987. ב-1988, U2 הייתה מועמדת לארבע פרסי גראמי וזכתה בקטגוריות אלבום השנה והופעת הרוק של השנה עם קולות על ידי צמד או להקה. השיר "I Still Haven't Found What I'm Looking For" היה מועמד לשיר השנה ולתקליט השנה.
The Joshua Tree הוא האלבום הנמכר ביותר של U2. הוא מכר יותר מ-25 מיליון עותקים ברחבי העולם ונמצא ברשימת האלבומים הנמכרים ביותר בכל הזמנים. הוא זכה לשבחי המבקרים ונמצא ברשימות שונות של האלבומים הטובים ביותר.
סיבוב ההופעות The Joshua Tree Tour

לאחר צאת האלבום, U2 יצאו לסיבוב הופעות עולמי בשם The Joshua Tree Tour. סיבוב ההופעות נמשך מאפריל 1987 עד דצמבר של אותה שנה וכלל 109 הופעות.
הוצאות מחודשות וסיבוב ההופעות The Joshua Tree Tour 2017

U2 הוציאו את האלבום מחדש פעמיים, במלאת 20 שנה ו-30 שנה ליציאתו. לכבוד חגיגות ה-30, הלהקה יצאה לסיבוב הופעות עולמי שבו היא מבצעת את כל שירי האלבום לפי הסדר ושירים נוספים. סיבוב ההופעות נקרא The Joshua Tree Tour 2017. הוא החל ב-12 במאי 2017 והסתיים ב-25 באוקטובר 2017.
רשימת השירים

מילות השירים נכתבו על ידי בונו, המוזיקה לשירים הולחנה על ידי U2.
| מס' | שם | משך |
| --- | --- | --- |
| 1. | Where the Streets Have No Name  | 5:37 |
| 2. | I Still Haven't Found What I'm Looking For  | 4:37 |
| 3. | With or Without You  | 4:56 |
| 4. | Bullet the Blue Sky  | 4:32 |
| 5. | Running to Stand Still  | 4:18 |
| 6. | Red Hill Mining Town  | 4:52 |
| 7. | In God's Country  | 2:57 |
| 8. | Trip Through Your Wires  | 3:32 |
| 9. | One Tree Hill  | 5:23 |
| 10. | Exit  | 4:13 |
| 11. | Mothers of the Disappeared  | 5:14 |
סינגלים

| One Tree Hill |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 1986 |  |  |
|  | יצא לאור: מרץ 1988 (ניו זילנד בלבד) |  |  |
|  | אורך: 5:23 |  |  |
|  | מפיק: בריאן אנו דניאל לאנוס |  |  |
קולות (מוזיקה)

ארבעת הקולות: סופרן, אלט, טנור ובס בכתיבה למקהלה
במוזיקה, קולות הם הדרך לסדר את הצלילים לפי גובהם. במושג "קול" משתמשים בעיקר במקהלה. במוזיקה קיימים ארבעה קולות מרכזיים (מסודרים מן הגבוה לנמוך): סופרן, אלט, טנור ובס. בנוסף לקולות אלו, ישנם עוד שני קולות משניים: קול המֶצו-סופרן, שנמצא בין הסופרן לאלט, וקול הבריטון שנמצא בין קול הטנור לקול הבס.
את הקולות מייצגים בעזרת תווים.
הסופרן נכתב במפתח סול עם "מקל" למעלה, האלט נכתב במפתח סול כאשר ה"מקל" למטה:
הטנור נכתב במפתח פה כאשר ה"מקל" למעלה והבס במפתח פה כאשר ה"מקל" שלו למטה:
זוהי הצורה המסורתית, המקובלת להצגת הקולות במוזיקה. צורה זאת מקובלת בכתיבה למקהלה, אך כשרוצים לכתוב לכל קול בנפרד, הסופרן כתוב במפתח סול, האלט כתוב גם הוא במפתח סול. הטנור נכתב גם במפתח סול וגם במפתח פה.
הטנור נכתב בעיקר במפתח פה או שכותבים את תפקיד הטנור במפתח סול אוקטבה מעל התפקיד בו שרים. תפקיד הבס נכתב במפתח פה לכל הדעות. במקהלה גדולה לפעמים יש אדם אחד השר אוקטבה מתחת לתפקיד הבס כדי להשלים את ההרמוניה.
אמנם הקולות מיוצגים על פי גובה התו אך מה שקובע את סוג הקול הוא בעיקר הגוון של הצליל.
סופרן

סופרן הוא הקול הנשי הגבוה ביותר.
המנעד הבסיסי של קול זה נע בין התווים דו באוקטבה הרביעית ללה באוקטבה החמישית במקלדת הפסנתר (C4-A5).
סופרן > סופרניסט

סופרניסט הוא הקול הקלאסי הגברי, אשר טווח הווקאליות שלו שווה לזה של הסופרן מבחינת מנעד, "מעברים" וטכניקה. זהו קול נדיר ביותר ואף יותר מקונטרה-טנורים אחרים.
המנעד הקולי הבסיסי של קול זה נע בין התווים: מי באוקטבה השלישית למי באוקטבה החמישית (E3-E5)
מֶצו-סופרן

מצו-סופרן הוא הקול הנשי האמצעי בגובהו בין קול האלט לקול הסופרן. בכתיבה הנפוצה למקהלה שהיא ארבעה קולות (סופרן, אלט, טנור ובס) תפקיד המצו סופרן שר את תפקיד הסופרן.
המנעד הקולי הבסיסי של קול זה נע לרוב בין התווים לה באוקטבה שלישית לפה באוקטבה החמישית במקלדת הפסנתר (A3-F5), אך יש מקרים גבוהים או נמוכים יותר.
אלט

.
אלט או קונטרה אלט הוא הקול הנשי הנמוך ביותר. הוא קול נמוך במעט מהמצו-סופרן. האלט הוא נחשב לקול "פנימי", והוא בעצם המילוי ההרמוני של היצירה. קולות האלט (וגם הטנור) חשובים מאוד במקהלה ובהרכבים, מפני שהם דואגים להרמוניה ונותנים את המרקם של היצירה. את האלט משווים בדרך כלל לכינור שני ברביעיית מיתרים. לעיתים קרובות נותן האלט את הקצב, ולכן ביצירות מסוימות קול זה הוא הקול ש"דוחף" את התזמורת קדימה, גורם לה לשמור על הקצב, ולכן קול זה נחשב לחשוב.
המנעד הקולי הבסיסי של קול זה נע בין התווים פה באוקטבה שלישית למי באוקטבה החמישית (F3-E5)
כלי אלט עיקריים: אבוב, סקסופון אלט, חלילית אלט וקרן יער.
טנור

טנור הוא הקול הגברי הטבעי (בלי להחשיב קסטרטו וזמרים המשתמשים בפלסט) הגבוה ביותר.
המנעד הקולי הבסיסי של קול זה נע בין התווים: דו באוקטבה השלישית לדו באוקטבה החמישית (C3-C5).
במוזיקה הדתית של באך תפקיד ה"שליח" או ה"מטיף" (ה"אוונגליסט") כתוב מסורתית לזמר טנור.
זמרי קונטרה-טנור הם זמרים המשתמשים בשירת הפלסט שלהם לכל אורך מנעדם.
טנור במוזיקה הישראלית: אייל גולן, הראל סקעת, משה פרץ, אברהם פריד, עקיבא תורג'מן.
קונטרה-טנור

קונטרה-טנור הוא קול שירה גברי המקביל במנעדו לקול האלט והמצו-סופרן. לעיתים נדירות הוא אף מקביל לקול הסופרן על ידי שימוש בפלסט.
הקול היה בשימוש במקהלות באירופה החל מאמצע המאה ה-16, הוא שימש בפוליפוניה ובמיוחד במנעד האלט. המונח עצמו נטבע באמצע המאה ה-17 באנגליה. במהלך התקופה הרומנטית הפופולריות של הקול עלתה ומספר מלחינים כתבו במיוחד לקול זה. במחצית השנייה של המאה ה-20 חזר הקול להיות פופולרי וגדל הרפרטואר שלו.
בריטון

בריטון הוא קול גברי, שנמצא בין הבס לטנור. במוזיקה למקהלה, הבריטון פחות בולט והוא דואג בדרך כלל למילוי ההרמוני של היצירה, והוא קיים בעיקר במקהלה בעלת שישה קולות.
המנעד הקולי הבסיסי של קול זה נע בין התווים: לה באוקטבה השנייה ללה באוקטבה הרביעית (A2-A4)
כלי בריטון עיקריים: טרומבון, סקסופון בריטון ובריטון.
ברפרטואר הקלאסי מתחלקת קטגוריה זו (כשמדובר בקול האנושי) לתת-קטגוריות על פי סוג קול/תפקיד:
בריטון דרמטי (למשל: תפקיד "יאגו" באופרה "אותלו" מאת ורדי)
בריטון לירי (למשל: תפקיד האב ז'רמון באופרה "לה טרוויאטה" מאת ורדי)
בריטון קומי (למשל: תפקיד "פיגארו" באופרה הספר מסביליה מאת רוסיני)
בריטון במוזיקה הישראלית: זוהר ארגוב, אריק איינשטיין, שלמה ארצי, חנן בן ארי, אמיר דדון, נתן גושן, ישי ריבו.
בס

בס הוא הקול הגברי הנמוך ביותר, התפקיד המוזיקלי הנמוך ביותר ביצירה מסוימת או תפקידו של כלי נגינה אשר לו הטסיטורה הנמוכה ביותר במשפחת כלי-נגינה. המנעד הקולי הבסיסי של קול זה נע בין התווים: מי באוקטבה השנייה לפה באוקטבה הרביעית E2-F4. בכתיבת מוזיקה דתית "קול ישוע" (לטינית: Vox Christi (אנ')) נכתב באופן מסורתי לזמר בס.
כלי בס עיקריים: קונטרבס, טובה, בסון ובס חשמלי ("גיטרה בס").
ברפרטואר הקלאסי מתחלקת קטגוריה זו (כשמדובר בקול האנושי) לתת-קטגוריות על פי סוג קול/תפקיד:
באסו פרופונדו (למשל תפקיד זראסטרו באופרה חליל הקסם מאת מוצרט).
באסו בּוּפוֹ / באס קומי (למשל תפקיד Don Magnifico באופרה "לכלוכית" מאת רוסיני).
באס לירי / basso cantate / basse noble (למשל תפקיד המלך פיליפ השני באופרה "דון קארלו" מאת ורדי).
בס במוזיקה ישראלית: ברי סחרוף, שולי רנד, מתי כספי.
ראו גם

גראולינג
חמשה שעלייה מפתח פה
Tusk (אלבום)

| --- | --- |
 אלבום אולפן מאת פליטווד מק
 יצא לאור:  12 באוקטובר 1979 
 סוגה:  רוק, מוזיקת פופ 
 שפה:  אנגלית 
 חברת תקליטים:  האחים וורנר רקורדס 
 
Tusk (בעברית: "חט") הוא אלבום האולפן השנים-עשר של להקת הרוק הבריטית-אמריקאית פליטווד מק, שיצא כאלבום כפול ב-12 באוקטובר 1979 בארצות הברית וב-19 באוקטובר 1979 בבריטניה על ידי וורנר רקורדס. אלבום זה נחשב ניסיוני יותר מאלבומיהם הקודמים, בין השאר בשל מעורבותו של לינדזי בקינגהאם בעיבוד השירים והשפעת הפוסט-פּאנק. בעת יציאתו לאור, היה זה אלבום הרוק היקר ביותר שהוקלט, בעלות מוערכת של 5.88 מיליון דולרים כיום.
הלהקה יצאה לסיבוב הופעות ברחבי העולם לקידום האלבום, ובו הוקלטו חומרים לאלבום Live, שיצא ב-1980.
בהשוואה ל-Rumours מ-1977, שמכר עשרה מיליון עותקים תוך פחות משנה, ובהתחשב בעלות ההפקה הגבוהה שלו, Tusk נחשב ככישלון מסחרי, עם מכירות של ארבעה מיליון עותקים בלבד. בשנת 2013, מגזין NME דירג את Tusk במקום ה-445 ברשימת "500 האלבומים הטובים בכל הזמנים". האלבום נכלל גם בספר 1001 אלבומים שאתה חייב לשמוע לפני שאתה מת.
רקע

לינדזי בקינגהאם היה נחוש ליצור אלבום שונה מ-Rumours, למרות שידע שוורנר רקורדס רוצים בדיוק ההפך – מעין אלבום Rumours 2 שיהיה דומה ככל הניתן להצלחה המסחררת שהם יצרו אז. ההקלטה בוצעה באולפן שיוצא במיוחד בשביל הלהקה ב"סטודיו הווילג'". לדבריו של בקינגהאם, האולפן היה הגורם העיקרי לעלותו הגבוהה של האלבום.
המפיק קן קאליי העיד שבקינגהאם היה לחוץ ואובססיבי בזמן הקלטת האלבום. בקינגהאם גם הביע עניין בקריירת סולו במהלך יצירתו של Tusk וכדי לפייס אותו, שאר חברי הלהקה השלימו עם רצונו של בקינגהאם ליצור אלבום ניסיוני יותר בדרכו שלו.
בקינגהאם, שהוקסם מלהקות כמו Talking Heads, רצה להתאים את פליטווד מק לגל הפוסט-פּאנק ששטף את העולם. העיתונאי אדם ווב תיאר את פגישות ההקלטה של Tusk כ"סופת קוקאין" שעליה החבר דאז של כריסטין מקווי, מתופף הביץ' בויז דניס וילסון, "לא התגבר".
הבסיסט ג'ון מקווי אמר שהאלבום "נשמע כמו עבודה של שלושה אמני סולו", ופליטווד ציין שזה האלבום השני האהוב עליו של הלהקה אחרי Then Play On מ-1969.
קבלה וביקורת

פרק זה לוקה בחסר. אנא תרמו לוויקיפדיה ו.
Tusk הגיע למקום הרביעי במצעד בילבורד 200 בארצות הברית ובילה בו כמעט תשעה חודשים. בבריטניה הגיע האלבום למקום הראשון. מתוכו יצאו שני סינגלים מובילים: שיר הכותרת של האלבום, Tusk, ושירהּ של סטיבי ניקס "Sara".
מגזין הרולינג סטון הדגיש את אופיו הניסיוני של האלבום, והשווה אותו ל"אלבום הלבן" של הביטלס בכך שהוא לא אוסף של שירים גמורים של הלהקה, אלא פסיפס של עבודות עצמאיות של חבריה. רוברט כריסטגאו מווילג' ווייס היה אמביוולנטי יותר, ושיבח את ההפקה והניסויים של בקינגהאם, תוך שהוא מבטל את התרומות של כריסטין מקווי וסטיבי ניקס. בביקורת רטרוספקטיבית, סטיבן תומאס ארלוויין מ-AllMusic מצא שהאלבום נצחי, וכינה אותו "יצירת פופ-ארט חסרת השוואה" שמתחרה ב-Rumours מבחינה איכותית.
למרות שהאלבום מכר ארבעה מיליון עותקים ברחבי העולם, וזכה במועמדות לגראמי בשנת 1981 על עיצוב העטיפה שלו בקטגוריה "אריזת האלבום הטובה ביותר", חברת התקליטים של הלהקה ראתה את הפרויקט ככישלון, והטילה את האשמה על בקינגהאם. פליטווד, לעומת זאת, האשים בכישלון את תחנות הרדיו ששידרו את האלבום במלואו לפני צאתו, ושבכך אפשרו להקלטות ביתיות שלו ולמכירה שלהן. סיבה נוספת עשויה להיות מחירו הגבוה של האלבום: 16 דולרים אז, שהיו שווים 56 דולרים ב-2019. הלהקה רצתה להוציא את האלבום כשני אלבומים נפרדים ובכך למכור כל אחד מהם במחיר נמוך יותר, אך חברת ההקלטה לא הסכימה לכך.
רשימת השמעה

| צד א'> מס' | צד א'> שם | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Over & Over  | 4:34 |  |  |  |  |  |  |  |
| 2. | The Ledge  | 2:08 |  |  |  |  |  |  |  |
| 3. | Think About Me  | 2:44 |  |  |  |  |  |  |  |
| 4. | Save Me a Place  | 2:42 |  |  |  |  |  |  |  |
| 5. | Sara  | 6:22 |  |  |  |  |  |  |  |
| צד ב'> מס' | צד ב'> שם | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | What Makes You Think You're the One  | 3:32 |  |  |  |  |  |  |  |
| 2. | Storms  | 5:31 |  |  |  |  |  |  |  |
| 3. | That's All for Everyone  | 3:03 |  |  |  |  |  |  |  |
| 4. | Not That Funny  | 3:11 |  |  |  |  |  |  |  |
| 5. | Sisters of the Moon  | 4:42 |  |  |  |  |  |  |  |
| צד ג'> מס' | צד ג'> שם | צד ג'> משך | צד ג'>  | צד ג'>  | צד ג'>  | צד ג'>  | צד ג'>  | צד ג'>  | צד ג'>  |
| --- | --- | --- | --- | --- | --- | --- | --- | --- | --- |
| 1. | Angel  | 4:54 |  |  |  |  |  |  |  |
| 2. | That's Enough for Me  | 1:50 |  |  |  |  |  |  |  |
| 3. | Brown Eyes  | 4:27 |  |  |  |  |  |  |  |
| 4. | Never Make Me Cry  | 2:18 |  |  |  |  |  |  |  |
| 5. | I Know I'm Not Wrong  | 3:05 |  |  |  |  |  |  |  |
| צד ד'> מס' | צד ד'> שם | צד ד'> משך | צד ד'>  | צד ד'>  | צד ד'>  | צד ד'>  | צד ד'>  | צד ד'>  | צד ד'>  |
| --- | --- | --- | --- | --- | --- | --- | --- | --- | --- |
| 1. | Honey Hi  | 2:41 |  |  |  |  |  |  |  |
| 2. | Beautiful Child  | 5:21 |  |  |  |  |  |  |  |
| 3. | Walk a Thin Line  | 3:46 |  |  |  |  |  |  |  |
| 4. | Tusk  | 3:37 |  |  |  |  |  |  |  |
| 5. | Never Forget  | 3:34 |  |  |  |  |  |  |  |
מבצעים

פליטווד מק
לינדזי בקינגהאם – שירה, גיטרות, גיטרה בס, קלידים, תופים, כלי הקשה
סטיבי ניקס – שירה, פסנתר
קריסטין מקווי – שירה, קלידים
ג'ון מקווי – גיטרה בס
מיק פליטווד – תופים, כלי הקשה
אורחים
פיטר גרין – גיטרה (בשיר "Brown Eyes")
התזמורת הצועדת של אוניברסיטת דרום קליפורניה (בשיר "Tusk")
מיקומי שיא

|   ‏‏‏  מצעדים שבועיים (1979–1980)> מדינה |   ‏‏‏  מצעדים שבועיים (1979–1980)> מצעד |   ‏‏‏  מצעדים שבועיים (1979–1980)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | קנט מיוזיק רפורט | 2 |
|  ארצות הברית | בילבורד 200 | 4 |
|  גרמניה | GfK – טופ 100 | 3 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 1 |
|  יפן | אוריקון | 27 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 18 |
|  קנדה | מצעד האלבומים הקנדי | 11 |
|  שוודיה | סוורייטופליסטן | 8 |
|   ‏‏‏  מצעדים שבועיים (2004)> מדינה |   ‏‏‏  מצעדים שבועיים (2004)> מצעד |   ‏‏‏  מצעדים שבועיים (2004)> מיקום שיא |
| --- | --- | --- |
|  ארצות הברית | מצעד אלבומי קטלוג הפופ | 30 |
|   ‏‏‏  מצעדים שבועיים (2015–2016)> מדינה |   ‏‏‏  מצעדים שבועיים (2015–2016)> מצעד |   ‏‏‏  מצעדים שבועיים (2015–2016)> מיקום שיא |
| --- | --- | --- |
|  אירלנד | מצעד האלבומים האירי | 62 |
|  ארצות הברית | מצעד האלבומים מעצבי הטעם (בילבורד) | 14 |
|  הולנד | מצעד 100 האלבומים ההולנדיים | 86 |
|  הממלכה המאוחדת | מצעד האלבומים הבריטי | 82 |
|  פלנדריה | מצעדים האלבומים הבלגיים | 148 |
|   ‏‏‏  מצעדים שבועיים (2021)> מדינה |   ‏‏‏  מצעדים שבועיים (2021)> מצעד |   ‏‏‏  מצעדים שבועיים (2021)> מיקום שיא |
| --- | --- | --- |
|  הונגריה | Mahasz | 27 |
|   ‏‏‏  מצעדי סוף שנה (1979)> מדינה |   ‏‏‏  מצעדי סוף שנה (1979)> מצעד |   ‏‏‏  מצעדי סוף שנה (1979)> מיקום שיא |
| --- | --- | --- |
|  אוסטרליה | קנט מיוזיק רפורט | 42 |
|  הממלכה המאוחדת | מצעד האלבומים הבריטי | 25 |
|  ניו זילנד | המצעד הניו זילנדי הרשמי | 42 |
|  קנדה | מצעד האלבומים הקנדי | 69 |
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | קנט מיוזיק רפורט | 17 |
|  ארצות הברית | בילבורד 200 | 20 |
|  גרמניה | GfK – טופ 100 | 14 |
|  הולנד | מצעד 100 האלבומים ההולנדיים | 65 |
|  ניו זילנד | המצעד הניו זילנדי הרשמי | 19 |
|  קנדה | מצעד האלבומים הקנדי | 70 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 150,000 |
| ארצות הברית (RIAA) | 2× פלטינה | 2,000,000 |
| גרמניה (BVMI) | זהב | 300,000 |
| הולנד (NVPI) | פלטינה | 100,000 |
| הממלכה המאוחדת (BPI) | פלטינה | 300,000 |
| ניו זילנד (Recorded Music NZ) | פלטינה | 15,000 |
| צרפת (SNEP) | זהב | 100,000 |
סיכום
| בכל העולם | — | 2,965,000 |
לקריאה נוספת

Caillat, Ken; Rojas, Hernan (2019). Get Tusked: The Inside Story of Fleetwood Mac's Most Anticipated Album. Guilford, Connecticut: Backbeat Books. ISBN 978-1-4930-5983-6.
Kent, David (1993). Australian Chart Book 1970–1992 (illustrated ed.). St Ives, N.S.W.: Australian Chart Book. ISBN 0-646-11917-6.
Lover (Live from Paris)

Lover (Live from Paris) (בעברית: מאהב: בהופעה חיה מפריז) הוא אלבום ההופעה הרביעי של הזמרת-יוצרת האמריקאית טיילור סוויפט, שיצא דרך ריפבליק רקורדס ב-14 בפברואר 2023. האלבום יצא במהדורה מוגבלת לרגל יום ולנטיין, והוא תקליט ויניל מיוחד שנמכר דרך חנות האינטרנט של סוויפט באופן בלעדי באותה העת בלבד. הוא מורכב משני תקליטים בצורת לב המכילים את ההקלטות של שמונת השירים מאלבום האולפן השביעי של סוויפט, Lover‏ (2019), שבוצעו ב-City of Lover, הקונצרט החד-פעמי שלה באולימפיה, פריז, ב-9 בספטמבר 2019. הוא דורג במצעדים באוסטרליה, סקוטלנד, הממלכה המאוחדת וארצות הברית, והגיע לראש מצעד התקליטים של בילבורד.
רקע

סוויפט הוציאה את אלבום האולפן השביעי שלה, Lover, ב-23 באוגוסט 2019, דרך ריפבליק רקורדס. היא תיארה את Lover כאלבום החוקר את כל צורות האהבה, ומתפקד כ"מכתב אהבה למאהב". הוא זכה לביקורות חיוביות ממבקרי המוזיקה, ולהצלחה מסחרית רבה. כדי לחגוג את יציאת האלבום, סוויפט ערכה את City of Lover, קונצרט חד-פעמי, באולם המוזיקה אולימפיה בפריז, צרפת, ב-9 בספטמבר 2019. הוא הפך לקונצרט הרשמי היחיד של סוויפט שעזר בקידום של Lover, שכן סיבוב ההופעות המתוכנן שלה לשנת 2020, "Lover Fest", בוטל לאחר התפרצות מגפת הקורונה. ב-17 במאי 2020, הקונצרט שודר כספיישל בן שעה אחת, בשם Taylor Swift: City of Lover, ב-ABC, ובסופו של דבר הפך זמין לצפייה בהולו ודיסני+. כלי תקשורת סברו כי הספיישל הוא חלופה לסיבוב שבוטל. הספיישל כלל רק את שמונת השירים מ-Lover שבוצעו בקונצרט, ולא כלל את השירים שביצעה מאלבומיה האחרים. לאחר הקרנת הבכורה של הספיישל, הגרסאות החיות הועלו לפלטפורמות מוזיקה דיגיטליות וסטרימינג, מלבד "The Man", שהיה זמין בעבר להשמעה מאז 18 בפברואר 2020.
הוצאה

ב-13 בפברואר 2023, Lover (Live from Paris) הוכרז באמצעות חשבון המעריצים הרשמי של סוויפט כאלבום ויניל במהדורה מוגבלת שיופץ ביום ולנטיין דרך ריפבליק רקורדס. כל מארז מכיל שני תקליטים בצורת לב – האחד ורוד והשני כחול – והיה זמין לרכישה בחנות האינטרנט של סוויפט באופן בלעדי. Lover (Live from Paris) הוא אלבום ההופעה הרביעי של סוויפט, אחרי Speak Now World Tour – Live (2011), Live from Clear Channel Stripped 2008 (2020), ו-Folklore: The Long Pond Studio Sessions (from the Disney+ Special) (2020). בילבורד דווחו כי בסך הכול 13,000 עותקים של האלבום זמינים לרכישה בארצות הברית.
הצלחה מסחרית

Lover (Live from Paris) היה התקליט הנמכר ביותר בארצות הברית ב-4 במרץ 2023. הוא עמד בראש מצעד התקליטים של בילבורד והיה לתשיעי של סוויפט שעשה זאת. הוא דורג במקום החמישי במצעד האלבומים המסחריים על מכירות של 13,000 עותקים (כמות העותקים המקסימלית בה הופץ). כמו כן, דורג במקום ה-58 במצעד הבילבורד 200. לצד כניסתו של אלבום ההופעה למצעד הבילבורד 200 מ-4 במרץ 2023, סוויפט כללה תשעה אלבומים נוספים במצעד, והפכה לאמן הראשון בהיסטוריה שהכניס לפחות עשרה אלבומים למצעד הבילבורד 200 בו-זמנית מאז המוזיקאי האמריקאי פרינס ב-2016; סוויפט היא האישה הראשונה בין החיים, שכללה עשרה אלבומים במצעד בשבוע אחד מאז 1963.
רשימת השמעה

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Me!  | טיילור סוויפט, ג'ואל ליטל, ברנדון יורי | 3:33 |  |  |  |  |  |  |
| 2. | The Archer  | סוויפט, ג'ק אנטונוף | 3:30 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 3. | Death by a Thousand Cuts  | סוויפט, אנטונוף | 3:19 |  |  |  |  |  |  |
| 4. | Cornelia Street  | סוויפט | 4:56 |  |  |  |  |  |  |
| צד ג'> מס' | צד ג'> שם | צד ג'> כותב(ים) | צד ג'> משך | צד ג'>  | צד ג'>  | צד ג'>  | צד ג'>  | צד ג'>  | צד ג'>  |
| --- | --- | --- | --- | --- | --- | --- | --- | --- | --- |
| 5. | The Man  | סוויפט, ליטל | 3:39 |  |  |  |  |  |  |
| 6. | Daylight  | סוויפט | 4:22 |  |  |  |  |  |  |
| צד ד'> מס' | צד ד'> שם | צד ד'> כותב(ים) | צד ד'> משך | צד ד'>  | צד ד'>  | צד ד'>  | צד ד'>  | צד ד'>  | צד ד'>  |
| --- | --- | --- | --- | --- | --- | --- | --- | --- | --- |
| 6. | Lover  | סוויפט | 3:49 |  |  |  |  |  |  |
| 7. | You Need to Calm Down  | סוויפט, ליטל | 3:23 |  |  |  |  |  |  |
| משך כולל: | משך כולל: | משך כולל: | 30:31 |  |  |  |  |  |  |
קרדיטים

הקרדיטים מותאמים מהערות האלבום של Lover (Live from Paris).
| --- | --- |
 טיילור סוויפט – שירה, הפקה, כתיבה, פסנתר, גיטרה  מקס ברנסטיין – גיטרה, גיטרה אקוסטית, כלי מקלדת  מייק מדוז – גיטרה אקוסטית, כלי מקלדת  פול סידוטי – גיטרה, גיטרה אקוסטית  עמוס הלר – בס, כלי מקלדת  אליוט וודפורד – שירת רקע  ג'סלין גורמן – שירת רקע:  קמילה מרשל – שירת רקע  מלאני ניימה – שירת רקע  דייוויד קוק – כלי מקלדת  ג'ק אנטונוף – כתיבה  ג'ואל ליטל – כתיבה  ברנדון יורי – כתיבה  כריסטופר רו – הנדסת מאסטרינג, מיקסינג, הנדסת הקלטה
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 14  |
|  אוסטרליה | מצעד אלבומי התקליט | 6 |
|  ארצות הברית | בילבורד 200 | 2 |
|  הממלכה המאוחדת | מצעד האלבומים הבריטי | 90 |
|  סקוטלנד | מצעד האלבומים הסקוטי | 9 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 בפברואר 2023 | הזרמת מוזיקה • הורדה דיגיטלית | ריפבליק |  |
ביאורים

↑  Midnights‏ (2022) – מקום 3, Folklore‏ (2020) – מקום 28, Lover‏ (2019) – מקום 41, 1989‏ (2014) – מקום 50, Red (Taylor's Version) (2021) – מקום 56, Reputation‏ (2017) – מקום 100, Evermore‏ (2020) – מקום 103, Fearless (Taylor's Version) (2021) – מקום 172 ו-Speak Now‏ (2010) – מקום 192.
אבי דנגור

| --- | --- |
אין תמונה חופשית
 לידה:  25 ביוני 1980 (בן 44) קריית אתא, ישראל 
 סוגה מועדפת:  קומדיה
 מדינה:  ישראל 
 תקופת הפעילות:  מ-2007
 מקום לימודים:  בית הספר לתיאטרון חזותי 
 פרופיל ב-IMDb
 
אבי דנגור (נולד ב-25 ביוני 1980) הוא שחקן, מחזאי וקומיקאי ישראלי. בין תפקידיו הידועים – הדמות אבי הזמר, ניסו בסדרה "מטומטמת", ארז בסדרה "על הספקטרום", דובי בהצגה "מייקל" (ובתוכנית הטלוויזיה שנוצרה בעקבותיה), ויחיאל פלוטניק בקומדיית המצבים "לבד בבית".